প্রায় মৃত্যুর মুখ থেকে বেঁচে ফিরলেন পিকু-র প্রযোজক স্নেহা রজনি। এক অ্যাওয়ার্ড ফাংশনে মঞ্চে উঠে পুরস্কার গ্রহণ করছিলেন তিনি। সেই সময়ই হঠাত্ই উপর থেকে খসে পড়ে বালির বস্তা। একটুর জন্য রক্ষা পান রজনি। অনুষ্ঠানে নিমন্ত্রিত এক অতিথি বলেন, আমরা স্তম্ভিত। একটুর জন্য কান ঘেঁষে বেরিয়ে গিয়েছে বালির বস্তা। না হলে ওনার প্রাণও যেতে পারত। তবে এই প্রথম নয়। এর আগেও বার বার অ্যাওয়ার্ড ফাংশনে ঘটেছে দুর্ঘটনা। মঞ্চে সোনাক্ষি সিনহার ফায়ারওয়র্কস পারফরমেন্সের সময় হঠাত্ই দর্শকদের পায়ের কাছে কার্পেটে আগুন ধরে যায়। অপর এক অ্যাওয়ার্ড ফাংশনে নাচের সময় আলিয়া ভট্টের হাত পুড়ে যাওয়ার ঘটনাও ঘটেছে। কেন বার বার এই ধরনের গাফিলতি থেকে যাচ্ছে অ্যাওয়ার্ড ফাংশনের উদ্যোক্তাদের তরফে? তবে কি সেলিব্রিটি গ্ল্যামারের দিকে নজর দিতে গিয়ে নিরাপত্তা, সুরক্ষার দিকটা অবহেলা করছেন উদ্যোক্তারা?